"Neymar ba zai iya maida PSG babbar kungiya ba" - Wasanni - RFI
Wasanni Kwallon Kafa Faransa
"Neymar ba zai iya maida PSG babbar kungiya ba"
Daga Nura Ado Suleiman wanda aka wallafa 09-03-2018 Wanda aka canza zuwa 09-03-2018 A 20:10
Tsohon mai horar da kungiyar AC milan Arrigo Sacchi. REUTERS/Jorge Adorno
Tsohon mai horar da kungiyar kwallon kafa ta AC Milan Arigo Sacchi, ya ce sayan Neymar da PSG ta yi, bai isa bai wa kungiyar damar yin kafada da kafada da sauran manyan kungiyoyin kwallon kafa na duniya ba.
Sacchi wanda ya jagoranci kungiyar AC Milan wajen lashe kofunan gasar zakarun turai biyu a jere cikin shekarun 1989 da 1990, ya ce bai gamsu da irin salo ko matakan da kungiyar PSG ke dauka ba domin ganin kwalliya ta biya kudin sabulu, a kokarin da ta ken a yin fice a fagen kwallon kafa.
Idan za’a iya tuna wa PSG ta kashe kudi euro miliyan 400 wajen sayen dan wasan gaba na kungiyar Barcelona neymar akan euro miliyan 222 mafi tsada a duniya, da kuma matashin dan wasan gaba na kungiyar Monaco Kylian Mbappe akan euro miliyan 180, bayaga sauran cinikayyar ‘yan wasan da ta yi.
Sai dai duk da haka ta gaza kai wa matakin gaf da kusa da karshe a gasar zakarun turai, fafutukar da ta ke yi tun daga shekarar 2011.
Na yi nadamar barin Barcelona - Neymar
Madrid ta cancanci samun nasara akan …
"Neymar yana bukatar tiyata cikin …